Nog 'n kans om toneelstuk te sien | Netwerk24
Nog 'n kans om toneelstuk te sien
Deur AJ Opperman 11 Oktober 2020 12:00
Nadat slegs 'n beperkte aantal gehoorlede die toneelstuk Dead End in die Joburgteater kon bywoon, kry teaterliefhebbers tot 18 Oktober kans om dit aanlyn te kyk.
Sanelisiwe Yekani in 'Dead End'.
Met dié stuk, wat die gevierde dramaturg Zakes Mda op skool geskryf het, is 'n produksie die eerste keer in maande in die Lesedi-teater opgevoer, maar net 44 gehoorlede is toegelaat om 'n gesonde afstand te handhaaf.
Die toneelstuk beeld 'n gesprek uit wat 'n moordenaar met God voer.
Die man is in aanhouding en hy dink terug oor die gebeure wat tot sy inhegtenisname gelei het. Hy dink na oor wat hy gedoen het.
Makhaola Ndebele, artistieke direkteur van Joburg City Theatres, is die regisseur.
Die stuk skets onder meer die patriargale stelsel met die moordenaar wat nie wil hê sy meisie moet werk nie. Sy raak swanger en hy dwing haar om 'n aborsie te kry.